《答康乐秋霁诗》
南北朝·谢瞻

夕霁风气凉，闲房有馀清。开轩灭华烛，月露皓已盈。

独夜无物役，寝者亦云宁。忽获愁霖唱，怀劳奏所诚。

叹彼行旅艰，深兹眷言情。伊余虽寡慰，殷忧暂为轻。

牵率酬嘉藻，长揖愧吾生。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。